**OBAVJEŠTENJE ZA STUDENTE MASTER STUDIJA**

***IMENOVANJE MENTORA I ODOBRAVANJE PREDLOŽENIH TEMA***

Vijeće Medicinskog fakulteta na sjednici održanoj dana 21.02.2023. godine, imenovalo je mentore i prihvatilo predložene teme master rada, za studente master primijenjenih programa „Zdravstvena njega“-Berane i „Fizioterapija“- Igalo. Na web stranici fakulteta se nalazi odluka Vijeća.

***POPUNJAVANJE I PODNOŠENJE PRIJAVE TEME MASTER RADA***

Obrazac prijave teme master rada se nalazi na web stranici Medicinskog fakulteta.

Student radnu verziju prijave teme master rada koju je usaglasio sa mentorom, šalje na e-mail infomedf@ucg.ac.me kako bi se studentu dale eventualne sugestije o korekciji metodološkog dijela pisane prijave.

Studenti treba prijave da dostave najkasnije do 15-og u mjesecu, kako bi ih Komisija mogla razmotriti do kraja tog mjeseca.

Nakon što student u skladu sa datim sugestijama od strane predsjednika Komisije za master studije ili člana Komisije, utvrdi konačnu verziju formulara za prijavu teme master rada (putem e-mail komunikacije dobije potvrdu da je ispravno postupio po sugestijama) **obrazac pisane prijave se predaje u papirnoj verziji u 3 primjerka (potpisan od studenta i mentora) Arhivi Medicinskog fakulteta.**

Obrazac prijave teme master rada razmatra **Komisija za master studije Medicinskog fakulteta** i isti dostavlja Odboru za monitoring master studija Univerziteta Crne Gore na dalje razmatranje i davanje mišljenja sa stanovišta metodoloških principa naučno-istraživačkog rada, odnosno stručnog rada.

**Odbor za monitoring master** **studija može da vrati obrazac prijave teme master rada** studentu i mentoru, kako bi se izvršile korekcije istog u skladu sa datim pisanim primjedbama i sugestijama.

Nakon što student u skladu sa datim sugestijama **Odbora za monitoring master studija** koriguje obrazac prijave teme master rada, isti dostavlja u tri primjerka arhivi Medicinskog fakulteta (potpisan od strane studenta i mentora) kako bi bio dostavljen Odboru za monitoring master studija na ponovno razmatranje.

**Kada Odbor za monitoring master studija da pozitivno mišljenje na prijavu teme master rada, student može da nastavi sa pisanjem rada.**